text: владимир михайлович счастнов (1.8.1915, қызылорда облысы, қазалы ауданы, әйтеке би кенті 11.10.1944, польша) 2-дүниежүзілік соғысқа қатысушы, гвардия сержанты, бөлімше командирі. 1938 жылы хасан көлі маңындағы қақтығысқа қатысқан. 1942 жылдың қыркүйегінен 2-беларусь майданына қарасты 1-гвардиялық шабуылдаушы бригаданың 4-гвардиялық жеке шабуылдаушы батальоны кұрамында ұлы отан соғысына қатысқан. 1944 жылы 10 қазанында счастновтың саперлер бөлімшесіне шабуылдаушы күштер үшін грабник деревнясы (польша) маңындағы алаңды жау минасы мен тікенекті сымдарынан тазарту міндеті жүктелді. тапсырманың негізгі бөлігі орындалған кезде жарылған минаның жарықшақтарынан бірнеше жауынгер қаза тапты. счастнов жерден жарақат алып, жеке өзі 18 минаны кезекті жарылған мина оның аяғын жұлып кетті. өзіне берілген тапсырманы ерлікпен орындады. счастновқа көрсеткен ерекше ерлігі үшін ксро жоғарғы кеңесі төралқасының жарлығымен кеңес одағының батыры атағы берілді (24.3.1945). счастновтың есімі қазалы қаласындағы бір көшеге берілген. ленин, 3-дәрежелі даңқ ордендерімен, медальдармен марапатталған.